18/09/2020 | Administración LocalMunicipal
Sada
Secretaría
Bases específicas para confección de bolsa de emprego con carácter interino para os distintos postos de operario da Brigada de Obras e Servizos (Grupo V) PS 5-2020

Polo Decreto desta Alcaldía núm.1917/2020, do 11 de setembro, aprobáronse as seguintes bases de convocatoria de selección de persoal: “BASES ESPECÍFICAS BOLSA DE EMPREGO CON CARÁCTER INTERINO PARA POSTOS DE PERSOAL LABORAL OU PERSOAL FUNCIONARIO DE OPERARIO DA BRIGADA DE OBRAS E SERVIZOS 1.ª.–OBXECTO. –Estas bases específicas teñen por obxecto a regulación dos aspectos particulares do proceso selectivo para a formación dunha bolsa de emprego de interinos para cubrir prazas vacantes de persoal funcionario ou calquera das situacións contempladas no artigo 1 do Real Decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada e no artigo 10 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, así coma para substitucións por vacacións ou permisos do persoal coa categoría de operario; en todo aquelo que non estea previsto nas “BASES XERAIS PARA ELABORAR BOLSAS DE EMPREGO CON CARÁCTER INTERINO PARA POSTOS DE PERSOAL FUNCIONARIO E LABORAL DO CONCELLO DURANTE O 2020”, aprobadas por Resolución de Alcaldía de data 29 de xaneiro de 2020”. A bolsa que se aprobe derivada deste proceso selectivo substituirá á aprobada polo Decreto da Alcaldía núm.572/2018, do 20 de marzo, dado que todos os seus actuais integrantes prestan servizos e o Concello de Sada ten que dar cobertura con carácter inmediato a novas necesidades de persoal das características obxecto do proceso selectivo. O órgano competente da Corporación poderá adscribir ós/ás aspirantes nomeados/as, través do correspondente procedemento regulamentario, a calquera posto de traballo que, de acordo co seu grupo de titulación, teña asignadas funcións propias desta categoría profesional.2.ª.–REFERENCIA DO PROCESO SELECTIVO: PS 5-2020.3.ª.–VIXENCIA DA BOLSA. A vixencia desta bolsa é de tres anos, prorrogables por outros 3, dende a súa aprobación por resolución do Alcalde que se publicará no taboleiro e na sede electrónica municipal.4.ª.–CARACTERÍSTICAS DAS POSIBLES PRAZAS. a) Denominación da praza: operario. b) Escala referida aos postos de funcionario: Escala de administración Especial, Subescala de Servizos Especiais, clase: persoal de oficios. c) Grupo de clasificación: V do Convenio Colectivo ou Agrupacións Profesionais d) Tipo de relación xurídica: persoal laboral temporal ou persoal funcionario interino 5.ª.–SISTEMA SELECTIVO. De conformidade co previsto nas bases xerais aprobadas por este Concello de Sada, o sistema selectivo será o de oposición.6.ª.–TITULACIÓN ESIXIDA PARA O ACCESO Á PRAZA: – Requisito de titulación: Non se esixe (agrupacións profesionais/grupo V) – Estar en posesión do título de acreditación do nivel de coñecemento de lingua galega CELGA 2 ou outros títulos oficiais equivalentes. No caso de non acreditalo realizarase unha proba conforme ao establecido na base 8.ª. – Estar en posesión do permiso de condución vixente clase C-1.7.ª.–SOLICITUDE DE PARTICIPACIÓN E PRAZO. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo é de 5 días hábiles contados a partir do seguinte ao da publicación na sede e/ou no BOP.8.ª.–PROCESO SELECTIVO.1.–Fase de oposición. As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo V das bases xerais e base 9.ª das específicas). Estará composto por vinte preguntas con catro respostas alternativas, sendo só unha delas correcta. SEGUNDO EXERCICIO, práctico: realización dun suposto práctico relacionado coas materias específicas do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 30 puntos. Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. – Se o órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas 2. Puntuación total. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios.3. Exame de galego. Respecto a acreditación do idioma galego, de non acreditarse co título esixido na base 6.ª realizarase unha proba de nivel aos aspirantes que foran propostos polo tribunal, puntuándose coma apto ou non apto e debendo acadarse para aprobar a cualificación de apto.9.ª.–PROGRAMA TEMARIO DE MATERIAS ESPECÍFICAS. TEMA 1.–O municipio de Sada: Poboación e termo municipal. Situación das parroquias e principais núcleos de poboación. Localización dos lugares do Concello de Sada. TEMA 2.–Organización municipal específica no Concello de Sada: Pleno, Alcalde e Xunta de Goberno Local, Tenentes de Alcalde e Concelleiros delegados e Comisións do Pleno e outros órganos complementarios. TEMA 3.–Tipos de maquinaria e ferramenta en albanelería. Maquinaria pesada e maquinaria manual. Ferramentas manuais. Características e usos. Materiais auxiliares empregados na albanelería. Mallas, cantoneiras, perfís auxiliares, selantes, etc. TEMA 4.–Manexo e mantemento de maquinaria da área de obras: Tractores e apeiros (remolque, rozadoras, limpa-praias), rozadora, motoserras, sopradores e outra maquinaria de obras. TEMA 5.–Coñecementos básicos de electricidade e pintura. Nocións xerais sobre a retirada de residuos. TEMA 6.–Movementos de terras e escavacións. Apeado ou estabilizado de terreos e construcións colindantes. Acometidas de auga, gas e electricidade. Redes horizontais de saneamento. Cimentacións, estruturas e cubertas. Armado de cimentacións e estruturas. Cubertas: clases. Escaleiras interiores: clases e formas de trazado. TEMA 7.–Mantemento de zonas verdes. Podas. Abonos e tratamentos. Regos. Útiles e ferramentas. Limpeza de espazos públicos, parques e xardíns. Limpeza de mobiliario urbano. Técnicas de limpeza. Outros aspectos da limpeza: coidado e mantemento de plantas e flores. TEMA 8.–Principios básicos da Lei Orgánica 3/2007, do 22 de marzo, para a igualdade efectiva de mulleres e homes. Prevención de riscos laborais. Disposicións mínimas de seguridade e saúde nos lugares de traballo. Normas básicas de seguridade e saúde laboral. Equipos de protección colectiva e equipos de protección individual. Manipulación manual de cargas. TEMA 9.–O persoal ao servizo da Administración Local. Integración en escalas, subescalas e clases. Dereitos e deberes dos empregados públicos. __________________________________________ O que se publica para xeral coñecemento. Sada, 14 de setembro de 2020. O alcalde Óscar Benito Portela Fernández